Ткъа хIара могIанаш яздеш волчунна, оцу шина дашах гIолий хеташ дерг – эшаршка ладегIар дика ца хилар ду, дукхах болчу Iеламнаха аьллачунна тIетовжар ду. Иза вукхул пайдане дерг ду цхьаъа шеко йоцуш, иштта а эрна йойъуш йолу хан эрна ца йайъар а ду, Далла хьалха хIоьттича оцу балхана хаттам ца хилийтарна гIолий дерг а ду. Делахь а, вукху Iеламнаха аьллачунна тIетевжина цхьамма цхьа хIума лелош делахь, цунах схьадолуш кхин зен а дацахь, цунна дов дар дика хир дац, йа и бахьана долуш цуьнца мостагIалла лацар а дика хир дац. Маггане а мегар дац шайн иджтихIад дарца и хIума мегар ду аьлла болчу Iеламнахана лен а, царна дов дан а, йа церах лаьцна вон ойла кхоллаялийта а.